《宁都上元有作 其一》
宋代·陈元晋

一觉翛然已五更，窗横梅影月偏明。年时记得嬉游罢，犹为梅花梦不成。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。